
VABILO ŠTUDENTOM
za sodelovanje v projektni nalogi »Študentski izzivi Univerze v Mariboru (ŠI:UM)«

Spoštovani študenti/študentke,

v okviru Razvojnih ciljev znanstveno-raziskovalne dejavnosti Univerze v Mariboru 2023 – 2027 (RSF ZRD UM 2023 –2027 in razvojnega cilja 3 (RC-3): Spodbujanje vključevanja študentov vseh stopenj v znanstveno-raziskovalno delo, ukrepa 3.1: Razvoj inovativnih oblik vključevanja študentov v znanstveno-raziskovalno delo ter njihova izvedba, bo Fakulteta za logistiko izvajala naslednji projekt:

Naslov projektne naloge: Raziskovanje uporabe štirinožnega mobilnega robota za pregled urbanega okolja
pedagoški mentor iz FL UM: izr. prof. dr. Brigita Gajšek
Trajanje projekta: 1. 12. 2026 – 30. 4. 2027

Utemeljitev projektne naloge ŠI:UM:
Projekt ne bo usmerjen v razvoj novega robota ali celovitega avtonomnega sistema, temveč v uporabo obstoječih funkcionalnosti robota, ki ga priskrbi podjetje Etra, senzorske opreme in programskih vmesnikov. Minimalni obseg bo zajemal eno primarno lokacijo na območju MOC, en jasno opredeljen scenarij in najmanj en dokumentiran praktični preizkus. Dodatne lokacije, scenariji, senzorji ali ponovitve bodo vključeni le, če bodo to omogočali čas, vreme, razpoložljivost opreme in napredek ekipe. Delo bo potekalo postopno. Študenti se bodo najprej seznanili s stanjem R&R in dobrimi praksami iz drugih okolij na področju vsebine projekta, z robotom, njegovimi omejitvami, načinom upravljanja, senzorji in pravili varnega dela. Nato bodo določili informacijske potrebe, načrt poti, način zajema podatkov in merila njihove kakovosti. Pred uporabo v javnem prostoru bodo izvedeni preizkusi v laboratorijskem, notranjem ali drugem nadzorovanem okolju. Terenski preizkus bo izveden šele oziroma samo po uspešnem preverjanju komunikacije, zajema podatkov in varne ustavitve robota. Pomembno omejitev predstavljajo padavine, vlaga, nizke temperature, veter, slabša osvetljenost ter mokre ali poledenele površine. Pred uporabo bo zato treba preveriti proizvajalčeve omejitve glede temperature in zaščite pred vodo ter prahom. Robot se ne bo uporabljal v razmerah, ki presegajo njegove deklarirane zmogljivosti ali bi lahko ogrozile ljudi in opremo. Poleg zunanje lokacije bo določena rezervna pokrita ali notranja lokacija, termini preizkusov pa bodo načrtovani z več možnimi datumi. Če izvedba na prostem ne bo mogoča, bo nadzorovani preizkus še vedno omogočil doseganje bistvenih učnih in raziskovalnih ciljev. Ker ni nujno, da bodo vsi študenti iz Celja, bo delo organizirano kombinirano. Na daljavo bo mogoče izvajati načrtovanje, programiranje, pripravo protokolov, obdelavo podatkov, prostorsko prikazovanje in pisanje poročila. Fizična prisotnost bo potrebna predvsem pri usposabljanju, integracijskih preizkusih in glavnem terenskem preizkusu. 

Določilo razpisa, v okviru katerega se bodo izvajali projekti, navaja, da morajo biti sodelujoči študenti/študentke v času izvajanja projekta vpisani v javno veljaven študijski program v Republiki Sloveniji ter ne smejo biti v delovnem razmerju, samozaposleni, prijavljeni na Zavodu RS za zaposlovanje v evidenci brezposelnih oseb ali samostojni podjetniki.

Predvidena denarna spodbuda študentu/študentki: 13,33 EUR bruto bruto/uro.

Izpolnjeno prijavnico, v katero vpišite naziv projekta, vse zahtevane podatke ter motivacijsko pismo, v katerem opišete svoje dosedanje delo, kompetence ter razlog, zakaj se prijavljate za sodelovanje na projektu, pošljite po mailu z zadevo »Javni razpis Študentski izzivi Univerze v Mariboru« na naslov: mateja.forte@um.si do vključno petka, 6. 11. 2026 do 16:00 ure.


Za sodelovanje pri izvedbi projekta so predvideni naslednji študentje:
· Fakulteta za logistiko - 1 študent UNI študijskega programa Logistika sistemov,
· Fakulteta za logistiko - 1 študent VS študijskega programa >Gospodarska in tehniška logistika,
· [bookmark: _Hlk241593789]Fakulteta za elektrotehniko, računalništvo in informatiko - 1 študent UNI študijskega programa Mehatronika,
· Fakulteta za elektrotehniko, računalništvo in informatiko - 1 študent UNI študijskega programa Računalništvo in informacijske tehnologije,
· Fakulteta za strojništvo - 1 študent UNI študijskega programa Mehatronika,
· Fakulteta za gradbeništvo, prometno inženirstvo in arhitekturo - 1 študent UNI študijskega programa Prometno inženirstvo,
· Filozofska fakulteta - 1 študent UNI študijskega programa Geografija,
· Fakulteta za varnostne vede - 1 študent UNI študijskega programa Varstvoslovje. 

Motivacijsko pismo:

